Komission asetus (ETY) N:o 85/93, annettu 19 päivänä tammikuuta 1993, tupakka-alan valvontaelimistä



Virallinen lehti nro L 012 , 20/01/1993 s. 0009 - 0012

Suomenk. erityispainos Alue 3 Nide 48 s. 0007

Ruotsink. erityispainos Alue 3 Nide 48 s. 0007



KOMISSION ASETUS (ETY) N:o 85/93, annettu 19 päivänä tammikuuta 1993, tupakka-alan valvontaelimistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 20 artiklan 8 kohdan, sekä katsoo, että asetuksen (ETY) N:o 2075/92 20 artiklan 2 kohdan mukaan jokaisen tuottajajäsenvaltion, jonka tuotanto ylittää vähimmäismäärän, on perustettava erityinen elin, jonka tehtävänä on toteuttaa tiettyä valvontaa ja tiettyjä toimintoja yhteisön tupakka-alaa koskevan lainsäädännön rajoissa; tämän elimen on kyettävä suorittamaan mainitussa asetuksessa säädetyt tehtävät; jokaisella elimellä on näin ollen oltava näiden tehtävien toteuttamiseen tarvittavat vähimmäisominaisuudet, alan lainsäädännön soveltamiseksi asianmukaisesti ja tehokkaasti säädetään asetuksen (ETY) N:o 2075/92 20 artiklan 3 kohdassa, että asianomaisen jäsenvaltion on lisäksi myönnettävä elimelle kaikki sen tehtäviensä hoitamisessa tarvitsemat valtuudet; tätä tarkoitusta varten kunkin asianomaisen jäsenvaltion on myönnettävä elimen tarkastajille ennen muuta valtuudet vaatia ne tiedot ja suorittaa ne tarkastukset, jotka ovat tarpeen elimen tehtävän suorittamiseksi, yhteisön lainsäädännön soveltamisen valvonta edellyttää tupakan ominaisuuksien tarkastamista; tämän vuoksi on tärkeää sallia tarkastajien ottaa näytteitä valvonnan alaisten henkilöiden hallussaan pitämästä tupakasta, tarkastusten tehostamiseksi olisi säädettävä kunkin elimen sisäisistä valvontayksiköistä, kyseisten jäsenvaltioiden olisi toteutettava kaikki tarvittavat toimenpiteet valvonnan alaisten sekä sellaisten henkilöiden oikeuksien suojelemiseksi, joiden etua tarkastukset saattavat loukata, elin harjoittaa toimintaansa toimintaohjelman ja talousarvion rajoissa, jotka kyseinen jäsenvaltio laatii elimen ehdotuksesta komissiota kuultuaan; näin ollen olisi säädettävä kyseisen ohjelman ja talousarvion vähimmäissisällöstä sekä niitä laadittaessa ja mahdollisesti muutettaessa noudatettavasta menettelystä, asetuksen (ETY) N:o 2075/92 20 artiklan 4 kohdan toisen alakohdan mukaisesti komissio harjoittaa elinten toimintojen säännöllistä seurantaa; tämän vuoksi olisi säädettävä menettelystä, jolla komissio ja asianomainen jäsenvaltio saavat tietoa kyseisten toimintojen sujumisesta, komission suorittaman elinten toimintaa ja työtä koskevan asianmukaisen seurannan mahdollistamiseksi olisi säädettävä komission mahdollisuudesta olla edustettuna elimissä ja täsmennettävä tätä osallistumista koskevat yksityiskohtaiset säännöt, yhteisö osallistuu elinten tosiasiallisten kustannusten rahoittamiseen; tämän vuoksi olisi säädettävä tätä rahoitusta koskevista menettelyistä sekä siihen liittyvistä mahdollisista valvontamenettelyistä, asetuksen (ETY) N:o 2075/92 20 artiklan 4 kohdan kolmannessa alakohdassa säädetään, että elimen on toimitettava säännöllisesti jäsenvaltiolle ja komissiolle kertomuksia harjoittamastaan toiminnasta; olisi säädettävä näiden kertomusten toimittamiselle asetettavista määräajoista, valvontaelinten tuottajajäsenvaltioihin perustamiseen tarvittava määräaika huomioon ottaen on suotavaa säätää yksityiskohtaisista erityissäännöistä vuodelle 1993, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Kunkin asianomaisen jäsenvaltion on perustettava asetuksen (ETY) N:o 2075/92 20 artiklan 2 kohdassa säädetty valvontaelin viimeistään 30 päivänä huhtikuuta 1993. 2 Yhteisön tupakka-alaa koskevan lainsäädännön asianmukaisen soveltamisen varmistamiseksi 1 kohdassa tarkoitettujen elinten on 3 artiklassa tarkoitetun toimintaohjelman mukaisesti erityisesti: a) tarkastettava kokonaisuudessaan kaikki ensiasteen jalostusyrityksiin tehtävät tupakkatoimitukset; b) laadittava komission asetuksen (ETY) N:o 3478/92(2) 12 artiklassa säädetty valvontatodistus; c) toteutettava taajaan toistuvia ja puolueettomia tarkastuksia ensiasteen jalostusyrityksiin; d) ehdotettava tarvittaessa mahdollisten hallinnollisten tai oikeudellisten seuraamusten soveltamista kyseisten tarkastusten tuloksena. 3 Jäsenvaltio voi omasta aloitteestaan tai komission pyynnöstä antaa elimelle tehtäväksi toteuttaa: a) mitä tahansa muuta yhteisön alaa koskevassa lainsäädännössä säädettyä valvontaa; b) alaa koskevia erityisiä tutkimuksia. 4 Jäsenvaltion on toteutettava mahdollisimman pikaisesti elimen tekemien löydösten edellyttämät toimenpiteet. 2 artikla 1 Jokaiselle elimelle on myönnettävä sen tehtäviensä suorittamiseen tarvitsema oikeustoimikelpoisuus jäsenvaltion oikeusjärjestyksen mukaisesti. 2 Jokaisella elimellä on oltava asetuksen (ETY) N:o 2075/92 20 artiklan 4 kohdassa tarkoitettujen toimintaohjelman ja talousarvion rajoissa valtuudet itsenäisesti valita palvelukseen ottamansa henkilöstö sopivimmista henkilöistä, järjestää toimintansa ja käyttää rahaa tähän liittyviin kustannuksiin. 3 Elimen henkilöstön määrän, koulutuksen ja kokemuksen sekä käyttöön annettujen resurssien on oltava sellaiset sekä palvelujen järjestetty siten, että ne mahdollistavat sille annettujen tehtävien suorittamisen. Erityisesti tarkastuksista vastaavilla toimihenkilöillä on oltava 4 kohdassa säädettyjen tarkastusten toteuttamiseen soveltuva tekninen tietämys ja kokemus eritoten maataloutta koskevien tietojen arvioinnin, tuotannon ja jalostuksen teknisen valvonnan sekä taloudellisten tietojen ja varastoja ja tilejä koskevan kirjanpidon tarkastamisen osalta. 4 Jotta toimihenkilöt voisivat suorittaa heille asetuksen (ETY) N:o 2075/92 20 artiklan 4 kohdan mukaisesti osoitetut tehtävät, asianomaisen jäsenvaltion on myönnettävä heille asianmukaiset valtuudet kerätä kaikenlaisia tietoja ja todisteita sekä toteuttaa kaikki tuottajiin, näiden järjestöihin, jalostajiin ja mihin tahansa muihin toimijoihin, joita alan lainsäädäntö koskee, kohdistuvan valvonnan rajoissa tarvittavat tarkastukset sekä erityisesti ottaa näytteitä valvottavien luonnollisten henkilöiden tai oikeushenkilöiden hallussaan pitämästä tupakasta. 5 Kukin elin perustaa sisäisen valvontayksikön, joka tarkastaa ennalta ilmoittamatta toisten yksiköiden toimia ja erityisesti valvontatodistusten asianmukaista antamista. 6 Jokainen jäsenvaltio toteuttaa tarvittavat toimenpiteet suojellakseen kansallisen oikeusjärjestyksen valvonnan alaisille luonnollisille henkilöille ja oikeushenkilöille suomia oikeuksia. 7 Jokaisen jäsenvaltion on myönnettävä toimihenkilöiden löydöksille laajin kansallisen oikeusjärjestyksensä hyväksymä todistusvoima. 3 artikla 1 Elin tekee vuodesta 1993 alkaen jokaiselle vuodelle ehdotuksen toimintaohjelmasta ja siihen liittyvästä alustavasta talousarviosta. Toimintaohjelmalla on varmistettava, että valvonnan alaisiksi valitaan edustava joukko luonnollisia henkilöitä ja oikeushenkilöitä. Toteutettava valvontaohjelma laaditaan tuotantoaloja ja -alueita koskevan riskierittelyn perustalta. 2 Ohjelmaan on sisällytettävä erityisesti: a) elimen laatima suunnitelma tarkastuksista, jotka se aikoo toteuttaa, sekä niiden toteuttamistavoista; b) ilmoitus muista jäsenvaltion tai komission pyynnöstä 1 artiklan 3 kohdan säännösten mukaisesti toteutettavista toiminnoista; c) suunnitellut henkilöstön koulutustoimet; d) yhteydenpidosta komissioon vastaavien toimihenkilöiden nimeäminen. Jokaisen toimintaohjelmaan merkityn tehtävän osalta elimen on lisäksi ilmoitettava ennakoitavissa oleva henkilöstön käyttö henkilötyöpäivinä sekä töiden aikataulu. 3 Elimen talousarvioon on sisällytettävä riittävän yksityiskohtaisesti vähintään seuraavat pääkohdat: 1) henkilöstösuunnitelma; 2) henkilöstökustannukset; 3) hallintokustannukset; 4) erityisistä toimista aiheutuvat kustannukset; 5) investointikustannukset; 6) muut kustannukset; 7) tulot asianomaiselta jäsenvaltiolta; 8) asetuksen (ETY) N:o 2075/92 20 artiklan 5 kohdan mukainen yhteisön osuus; 9) muut tulot. 4 Vahvistuksen saamiseksi alustavalle talousarvio- ja toimintaohjelmaluonnokselle elimen on otettava huomioon yhteisön lainsäädännön mukaisesti toteutettavien tarkastusten määrä, aiempina vuosina saatu kokemus sekä komission ennen kyseisen luonnoksen laatimista mahdollisesti tekemät huomautukset ja muistutukset, sanotun kuitenkaan rajoittamatta kyseisen jäsenvaltion omaa vastuuta. 4 artikla 1 Elimen on toimitettava alustava talousarvio- ja toimintaohjelmaluonnoksensa asianomaiselle jäsenvaltiolle vuosittain viimeistään elokuun 15 päivänä. Jäsenvaltion on vahvistettava toimintaohjelma ja alustava talousarvio kyseisen luonnoksen perustalta; sen on toimitettava ohjelma ja talousarvio komissiolle vuosittain viimeistään syyskuun 15 päivänä. Komissio voi pyytää jäsenvaltiota tekemään 30 päivän määräajassa talousarvioon ja toimintaohjelmaan kaikki yhteisön tupakka-alaa koskevan lainsäädännön moitteettoman toiminnan kannalta tarkoituksenmukaisina pitämänsä muutokset, sanotun kuitenkaan rajoittamatta jäsenvaltion omaa vastuuta. 2 Asianomaisen jäsenvaltion on vahvistettava elimen toimintaohjelma ja talousarvio lopullisesti viimeistään kunkin vuoden lokakuun 31 päivänä ja toimitettava ne komissiolle viipymättä. 3 Asianomaiset jäsenvaltiot voivat tarvittaessa valvonnan tehostamiseksi muuttaa elimen toimintaohjelmaa ja talousarviota kesken tietyn vuoden komission annettua tähän suostumuksensa, ellei talousarvion loppusumma muutoksen seurauksena kasva. 4 Poikkeustilanteen kyseessä ollessa, erityisesti jos epäillään vilppiä, joka voisi vakavasti vaarantaa yhteisön tupakka-alan lainsäädännön asianmukaisen soveltamisen, elimen on ilmoitettava asiasta asianomaiselle jäsenvaltiolle sekä komissiolle. Tässä tapauksessa elin voi kyseisen jäsenvaltion suostumuksen saatuaan muuttaa suunnitelmaansa sekä tarkastusten toteuttamistapaa. Kyseisen jäsenvaltion on tällöin tiedotettava asiasta viipymättä komissiolle. Jos jäsenvaltio tai komissio antaa kesken vuoden elimen tehtäväksi erityisiä tutkimuksia, ohjelmaa ja talousarviota muutetaan tämän mukaisesti. Kyseiset muutokset tehdään vastaavasti soveltaen 1 ja 2 kohdassa tarkoitettua menettelyä. 5 artikla 1 Jotta komission toimihenkilöillä olisi mahdollisuus asetuksen (ETY) N:o 2075/92 20 artiklan 4 kohdan toisen alakohdan mukaisesti seurata elimen toimintaa, tämän on toimitettava asianomaiselle jäsenvaltiolle ja komissiolle viimeistään kunkin kuukauden 15 päivänä seuraavan kuukauden toimintaohjelmansa. Elimen on myös ilmoitettava komissiolle ja asianomaiselle jäsenvaltiolle viipymättä kaikista kuukausittaisen toimintaohjelmansa täytäntöönpanossa mahdollisesti sattuneista muutoksista. 2 Elimen on toimitettava jäsenvaltiolle ja komissiolle 30 päivän kuluessa kunkin vuosineljänneksen päättymisestä suppea kertomus harjoittamastaan toiminnasta ja sen liitteenä taloudellinen tilannekatsaus, josta ilmenee kassavirtatilanne sekä talousarvion pääkohtien mukaisesti eritellyt menot, samoin kuin vuosineljänneksen kuluessa toteutettujen tarkastusten tuloksena sovellettaviksi ehdotettuja hallinnollisia tai oikeudellisia seuraamuksia koskeva selvitys. 3 Komission, asianomaisen jäsenvaltion ja elimen edustajat kokoontuvat vähintään kerran kunkin vuosineljänneksen aikana tarkastelemaan elimen harjoittamia ja suunnittelemia toimintoja, näiden toimintojen seurauksia sekä elimen toimintaa yleensä. 4 Komissio voi osallistua asioiden käsittelyyn elimen johtoelimissä. Tätä tarkoitusta varten elimen on toimitettava komissiolle teleksillä tai telekopiona viimeistään 15 päivää ennen kutakin päättävän tai johtoelimensä kokousta tieto tästä, kokouksen päivämäärästä, vastaavasta asialistasta, sekä tarvittaessa siellä käsiteltävät asiakirjat. Komission edustaja ei osallistu äänestyksiin. 6 artikla 1 Asianomaisen jäsenvaltion on toimitettava komissiolle viimeistään kunkin vuoden toukokuun 31 päivänä edellisen vuoden tulo- ja menolaskelma ja sen liitteenä sen jäsenvaltion viranomaisen kertomus, jolle on annettu tehtäväksi valvoa kyseistä elintä. 2 Viimeistään kuuden kuukauden kuluttua 1 kohdassa tarkoitetusta päivästä komissio tekee päätöksen elimen tosiasiallisia kustannuksia edustavasta, tuottajajäsenvaltioille kyseisen toiminnan harjoittamiseen myönnettävästä summasta. Tämä summa, josta on vähennetty 4 kohdassa ja 8 artiklan 3 kohdassa tarkoitetut ennakot, maksetaan, kun todetaan elimen suorittaneen tehtävänsä. 3 Tulo- ja menolaskelman tarkastamiseksi komission toimihenkilöiden on myös saatava käyttöönsä elinten varainhoitoa koskevat asiakirjat ja tositteet. 4 Elimen tiettyä vuotta koskevia toimintakustannuksia edustava summa maksetaan vuosineljänneksittäin ennakkoerissä, joista komissio sopii asianomaisen jäsenvaltion kanssa elimen alustavan talousarvion perusteella. Komissio voi kuitenkin muuttaa kuukausierien suuruutta 5 artiklan 2 kohdassa tarkoitettujen vuosineljänneskertomusten pohjalta lasketun kustannuskehityksen huomioon ottamiseksi. 7 artikla Elimen on toimitettava asetuksen (ETY) N:o 2075/92 20 artiklan 4 kohdan kolmannessa alakohdassa tarkoitetut toimintakertomukset 30 päivän kuluessa kunkin vuosineljänneksen päättymisestä. 8 artikla 1 Asianomaisten jäsenvaltioiden on laadittava vuoden 1993 alustava talousarvio- ja toimintaohjelmaluonnos 3 artiklan 2 ja 3 kohdan säännösten mukaisesti ja toimitettava ne komissiolle viimeistään 30 päivänä huhtikuuta 1993. Ohjelmaluonnokseen on sisällytettävä erityisesti elimen palvelukseen kyseisenä vuonna otettavaa henkilöstöä koskeva suunnitelma. Elimen toimintaohjelma toteutettavine tarkastuksineen on laadittava ottaen huomioon erityisesti kyseinen henkilöstön palvelukseenottosuunnitelma sekä suunnitellut koulutustoimet. Kyseisten jäsenvaltioiden on toimitettava samassa yhteydessä komissiolle elimen perussääntöluonnos. Tähän perussääntöluonnokseen on sisällytettävä muun muassa maininta 2 artiklan 3 kohdassa tarkoitettujen tavoitteiden toteutumisesta riittävät takeet antavan henkilöstön palvelukseen otossa noudatettavasta menettelystä. Komissio voi pyytää 30 päivän kuluessa jäsenvaltiota tekemään talousarvioon ja ohjelmaan kaikki tarpeellisina pitämänsä muutokset, sanotun kuitenkaan rajoittamatta jäsenvaltion omaa vastuuta, sekä esittää mahdolliset perussääntöjä koskevat huomautuksensa. 2 Jäsenvaltion on vahvistettava vuoden 1993 toimintaohjelma ja talousarvio viimeistään 31 päivänä toukokuuta 1993. 3 Saatuaan vuoden 1993 toimintaohjelmaluonnoksen ja talousarvioluonnoksen komissio voi viimeksi mainitun perusteella maksaa asianomaisille jäsenvaltioille elimen perustamisen helpottamiseksi ennakkona elimen perustamiskustannuksia edustavan summan. 9 artikla Asianomaisten jäsenvaltioiden on varmistettava nykyisin olemassa olevin keinoin yhteisön lainsäädännössä säädetyn valvonnan toteutuminen siihen asti, kunnes elin kykenee toteuttamaan kaikki toiminnot ja tarkastukset, jotka sen tehtäväksi on annettu. 10 artikla Jäsenvaltioiden on toimitettava komissiolle tieto tämän asetuksen rajoissa toteuttamistaan toimenpiteistä. 11 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä tammikuuta 1993. Komission puolesta René STEICHEN Komission jäsen (1) EYVL N:o L 215, 30.7.1992, s. 70 (2) EYVL N:o L 351, 2.12.1992, s. 17